Olav Dag Viken

Olav Dag Viken (født 8. august 1905 i Jølster, død 9. august 1980) var en norsk tannlege, politiker og bildekunstner. 

Viken tok tannlegeeksamen i Oslo 1930, og flyttet til Ski samme år. Han etablerte sin hovedpraksis i Rutheimgården i Ski sentrum, men flyttet til Løkkegården i 1962. Han var aktiv kommunepolitiker for Venstre.  

Viken stiftet Ski kunstforening i 1968, og sto selv bak en rekke kunstverk. Han lagde en byste av spillemannen og komponisten Anders Viken. Bysten står ved Skei Hotel i Jølster. Skis kommunevåpen med tre hestehoder i en ring er tegnet og konstruert av Olav Dag Viken.

Referanser 

Tannleger
Lokalpolitikere i Ski
Venstre-politikere i Akershus
Norske kunstnere
Personer fra Ski kommune
Personer fra Jølster kommune